Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
30.10.2002
K materiálu č. 7837/2002
K bodu č. 33	
     

S T A N O V I S K O

k zákonu, ktorým sa mení a dopĺňa zákon č. 281/2002 Z.z. o prídavku na dieťa a o príspevku k prídavku na dieťa    

					                      I
Návrh zákona, ktorým sa mení a dopĺňa zákon 281/2002 Z.z. o prídavku na dieťa a o príspevku k prídavku na dieťa, predkladá na rokovanie vlády SR minister práce, sociálnych vecí a rodiny Slovenskej republiky mimo Plánu legislatívnych úloh vlády SR na rok 2002.
II 
Účelom návrhu  zákona je upraviť sumy prídavku na dieťa a príspevku k prídavku na dieťa, ako aj posunúť valorizáciu týchto súm od septembra 2004.
III
Súčasťou návrhu zákona je doložka zlučiteľnosti, v ktorej predkladateľ konštatuje, že problematika návrhu zákona nie je upravená v práve ES/EÚ. S týmto konštatovaním sa Sekcia Inštitút pre aproximáciu práva stotožňuje. 
Upozorňujeme predkladateľa, že v bode 6 doložky zlučiteľnosti nie je potrebné určenie gestora, nakoľko sa návrhom netransponuje smernica ES. Účelom stanovenia gestorstva je zabezpečenie transpozície smerníc ES, čo je v tomto prípade bezpredmetné.

Bratislava	29.10.2002	
Vypracoval:	Mgr. Dušan Martinčok
	
Tel.:	57295646

JUDr. Mária Krošlákovágenerálna riaditeľka